## Pravilnik o uvjetima koje moraju ispunjavati pravne osobe za ovjeravanje, ispitivanje sukladnosti i provedbu službenih mjerenja za protočna mjerila za tekućine osim vode

### NN 6/2005 (12.1.2005.), Pravilnik o uvjetima koje moraju ispunjavati pravne osobe za ovjeravanje, ispitivanje sukladnosti i provedbu službenih mjerenja za protočna mjerila za tekućine osim vode

# DRŽAVNI ZAVOD ZA NORMIZACIJU I MJERITELJSTVO

88

Na
temelju članka 41. stavka 4. i članka 46. stavka 2. i 3. Zakona o mjeriteljstvu
(»Narodne novine« broj 163/03), ravnatelj Državnog zavoda za normizaciju i
mjeriteljstvo donosi

## PRAVILNIK

### O UVJETIMA KOJE MORAJU ISPUNJAVATI PRAVNE OSOBE ZA OVJERAVANJE, ISPITIVANJE SUKLADNOSTI I PROVEDBU SLUŽBENIH MJERENJA ZA PROTOČNA MJERILA ZA TEKUĆINE OSIM VODE

I.
OPĆE ODREDBE

Članak
1.

Ovim se
pravilnikom propisuju uvjeti koje moraju ispunjavati pravne osobe za
ovjeravanje, ispitivanje sukladnosti i provedbu službenih mjerenja za protočna
mjerila za tekućine osim vode (u daljnjem tekstu: protočna mjerila).

Članak
2.

Ovlaštena
pravna osoba (u daljnjem tekstu: pravna osoba), u smislu ovoga pravilnika, može
ovjeravati mjerila, ispitivati sukladnost mjerila i provoditi službena mjerenja
(u daljnjem tekstu: ovjeravanje) te voditi evidenciju istih.

II.
UVJETI KOJE MORA ISPUNJAVATI
PRAVNA OSOBA

Članak
3.

Pravna
osoba mora ispunjavati uvjete propisane zakonom i zahtjeve koji se odnose na:

1.
stručnu i tehničku osposobljenost

2.
etalone, mjernu i pomoćnu opremu

3.
prostor za ispitivanje mjerila

4.
radnike

5.
propisanu dokumentaciju.

Članak
4.

Stručna
i tehnička osposobljenost pravne osobe dokazuje se potvrdom nadležnog tijela za
akreditaciju Republike Hrvatske za područje mjerenja koje je predmet ovlaštenja.

Članak
5.

Pravna
osoba mora imati ove etalone i mjernu opremu:

1)
oprema za ovjeravanje mjernih sustava na autocisternama za goriva i oprema za
ovjeravanje mjernih sustava na mjestima za ukrcaj u autocisterne, vagonske
cisterne ili cisterne na plovilima:

• jedna ili više etalonskih mjernih posuda najmanjeg
obujma koji omogućuje ispitivanje jednominutnog protoka za najveći protok
mjernog sustava – najveća mjerna nesigurnost 0,05 % ili etalonska cijevna
petlja (prover) ili etalonska cijev s klipom (compact prover) – najveća mjerna
nesigurnost 0,03 % ili usporedno mjerilo (master mjerilo) najveće mjerne
nesigurnosti 0,05 % s posudom najmanjeg obujma koja omogućuje provjeru
usporedbenog mjerila kod jednominutnog protoka za najveći protok mjernog
sustava – najveća mjerna nesigurnost 0,03 %

• termometar čiji najmanji
podjeljak ne smije biti veći od 0,1 °C

•
sekundomjer

2)
oprema za ovjeravanje protočnih mjerila obujma koja se ne nalaze u mjernom
sustavu:

• etalonska mjerna posuda najmanjeg obujma koji omo­gućuje
ispitivanje jednominutnog protoka za najveći protok mjernog sustava – najveća
mjerna nesigurnost 0,05 % ili usporedno mjerilo (master mjerilo) s posudom
najmanjeg obujma koja omogućuje ispitivanje jednominutnog protoka za najveći
protok mjernog sustava – najveća mjerna nesigurnost 0,1 %

• odgovarajući zaporni sustav s regulatorom i
mjerilom protoka, razreda točnosti 0,5 i mogućnošću regulacije u opsegu protoka
od Qmin do Qmax mjerila koja se pregledavaju

• termometar čiji najmanji podjeljak ne smije biti
veći od 0,1 °C

• sekundomjer

3) oprema za ovjeravanje mjernih sustava na autocisternama
za mlijeko i druge medije u prehrambenoj industriji:

• etalonska mjerna posuda najmanjeg obujma koji omo­gućuje
ispitivanje jednominutnog protoka za najveći protok mjernog sustava – najveća
mjerna nesigurnost 0,05 %

• termometar čiji najmanji podjeljak ne smije biti
veći od 0,1 °C

• sekundomjer

4) oprema za ovjeravanje mjernih sustava na
autocisternama ili stabilnim mjernim sustavima za UNP

• etalonska mjerna posuda najmanjeg obujma 1000
litara – najveća mjerna nesigurnost 0,1 %

• termometar čiji najmanji podjeljak ne smije biti
veći od 0,1 °C

• sekundomjer

5) oprema za ovjeravanje agregata za istakanje goriva
za motorna vozila:

• etalonske mjerne posude od 20 litara, 50 litara,
100 litara i 200 litara za protoke do 200 litara/min – najveća mjerna
nesigurnost 0,05 %

• termometar čiji najmanji podjeljak ne smije biti
veći od 0,1 °C

• sekundomjer

6) oprema za ovjeravanje agregata za istakanje goriva
za motorna vozila za UNP:

• etalonske mjerne posude od najmanje 20 litara –
najveća mjerna nesigurnost 0,1 %

• termometar čiji najmanji podjeljak ne smije biti
veći od 0,1 °C

• sekundomjer

Etaloni koji se upotrebljavaju za ovjeravanje
protočnih mje­rila moraju biti umjereni, a mjerna oprema mora biti ovjerena ili
umjerena.

Članak 6.

Pravna osoba mora imati
pomoćnu opremu prema uputama proizvođača mjerila.

Članak 7.

Pravna osoba treba biti
opremljena s elektroničkim raču­nalom (PC) s mogućnošću povezivanja s bazom
podataka Državnog zavoda za normizaciju i mjeriteljstvo (u daljnjemu tekstu:
Zavod).

Članak 8.

Kad se ovjeravanje obavlja u
prostoru pravne osobe, prostor mora zadovoljavati ove uvjete:

1. mora biti čist, suh i
dovoljno prostran za neometano ispitivanje i ovjeravanje protočnih mjerila

2. mora biti dovoljno
prostran za smještaj potrebne opreme

3. mora biti zaštićen od
izravna sunčeva utjecaja

4. u prostoru i njegovoj
okolici ne smije biti izvora vibracija što bi moglo utjecati na točnost
mjerenja

5. mora imati police ili ormar za smještaj protočnih
mjerila koja se ispituju (za ovjeravanje mjerila pod člankom 5. točka 2)

6. mora imati police ili
ormar za smještaj protočnih mjerila koja su ovjerena (za ovjeravanje mjerila
pod člankom 5. točka 2)

7. u prostoru mora biti
kontrolni termometar za mjerenje temperature zraka radnog okoliša mjernog
područja od 0 °C do 35 °C kojemu najmanji podjeljak pokazuje najviše 0,5 °C

8.  mora imati dnevnu i električnu rasvjetu.

Članak 9.

Pravna osoba mora imati
najmanje dva ovlaštena mjeritelja koji obavljaju poslove ispitivanja i
ovjeravanja mjerila.

Radnici iz stavka 1. ovoga
članka moraju imati položen ispit za ovjeravanje mjerila prema programu koji
propisuje ravnatelj Državnog zavoda za normizaciju i mjeriteljstvo.

Članak 10.

Pravna osoba se ne smije
baviti proizvodnjom, uvozom, prodajom ili popravkom mjerila iz područja
ovlaštenja.

Članak 11.

Pravna osoba mora imati ovu
dokumentaciju:

1. registracijski akt

2. radne knjižice zaposlenih
osoba

3. propise iz područja
ispitivanja i ovjeravanja mjerila

4. naputak proizvođača o
upotrebi etalona, mjerne i pomoćne opreme

5. naputak o održavanju i
praćenju ispravnosti etalona, mjerne i pomoćne opreme

6. o postupcima ispitivanja i
ovjeravanja mjerila, obrasce zahtjeva za ovjeravanje mjerila, izvješća o
ispitivanju mjerila i dr.

7. rješenja o odobrenju tipa
mjerila za mjerila koja se ovjeravaju

8. popis etalona, ispitne
opreme i pribora s tehničkim podacima i podacima o ovjeravanju i/ili
umjeravanju i ovjernicama i/ili potvrdama o umjeravanju.

Članak 12.

Pravna osoba tijekom svoga
rada mora:

1. ovjeravati mjerila koja
imaju valjano rješenje o odobrenju tipa mjerila

2. ovjeravanja obavljati u
skladu s odobrenim postupkom ispitivanja mjerila

3. obavijestiti Zavod o
svakoj promjeni koja bi mogla utjecati na osposobljenost u ispunjavanju uvjeta
propisanih ovim pravil­nikom te upotrebljavati samo etalone, mjernu i pomoćnu
opremu s valjanom ovjernicom ili potvrdom o umjeravanju

4. kvartalno obavješćivati
Zavod o obavljenim ispitivanjima odnosno ovjeravanjima mjerila

5. obavješćivati Zavod o
obavljenim umjeravanjima etalona, odnosno ovjeravanjima mjerne i pomoćne opreme
u roku koji nije duži od 30 dana nakon obavljenog umjeravanja odnosno
ovjeravanja

6. sudjelovati u usporedbenim mjerenjima na zahtjev
Zavoda.

Članak 13.

Pravna osoba mora čuvati izvješća o ispitivanju na
elektro­ničkom mediju ili u tiskanom obliku najmanje tri godine nakon isteka
valjanosti ovjere.

III.
PRIJELAZNE I ZAVRŠNE ODREDBE

Članak
14.

Ovlaštenoj pravnoj osobi koja ispunjava uvjete
propisane ovim pravilnikom izdaje se rješenje o ovlaštenju koje važi 3 (tri)
godine od dana njegove pravomoćnosti.

Članak 15.

Nakon isteka valjanosti rješenja o ovlaštenju, na
zahtjev prav­ne osobe, rješenje se može produžiti na razdoblje od još 3 (tri)
godine, ako se utvrdi da pravna osoba i dalje ispunjava propisane uvjete te ako
u skladu sa zakonom, još uvijek, postoji potreba za ovlašćivanjem pravne osobe
za ovjeravanje mjerila.

Članak 16.

Do ovlašćivanja pravne osobe, a najduže šest (6)
mjeseci, u smislu odredaba ovoga pravilnika, poslove ovlaštene pravne osobe za
ovjeravanje mjerila obavljat će pravne osobe koje su za ovjeravanje ove vrste
mjerila bile ovlaštene na temelju Pravilnika o uvjetima kojima moraju
udovoljavati ovlašteni mjeriteljski laboratoriji (»Narodne novine« broj 40/03).

Članak 17.

Ovaj pravilnik stupa na snagu osmoga dana od dana
objave u »Narodnim novinama«.

Klasa: 011-02/04-07/35
Urbroj: 558-03/7-04-1
Zagreb, 23. prosinca 2004.

Ravnatelj
Državnog zavoda za normizaciju
i mjeriteljstvo
**dr****. sc****. Marijan Andrašec, dipl.
ing.,** v. r.

Pravilnik, NN 6/2005-88